**2017-2018 ուստարի**

Հորինուկներ

*հեղինակային ընթերցարան*

*Արևելյան դպրոցի երկրորդ դասարանցիներ*

Սիրելի՛ ընթերցող, «Հորինուկներ» ընթերցարանի հեղինակները Արևելյան դպրոց-պարտեզի 2-րդ դասարանցիներն են: Թերթելով ու ընթերցելով քո ընկերների հորինած պատմությունները՝ դու կարող ես գունազարդել այն, ինքդ հորինել նոր պատմություն, հեքիաթ: Իսկ բոլոր հորինուկները կարող ես կարդալ մեր դասարանական բլոգի «Հորինուկներ» բաժնում:

*«Մխիթար Սեբաստացի» կրթահամալիր՝ http://mskh.am/
Արևելյան դպրոց-պարտեզ՝ http://newschool.mskh.am/
Դասարանական բլոգ՝ https://anahitharutyunyanblog.wordpress.com/*

*Հեղինակ՝ Վիկտորյա Հայրապետյան*

**Ա՜յ, քեզ գունավոր քաղաք**

****

Կար-չկար մի գունավոր քաղաք կար: Այդ գունավոր քաղաքում կարող էին շատ մարդիկ ապրել: Երեք հարյուր հազար մարդ կարող էր ապրել այդ քաղաքում: Բայց ես հաստատ չգիտեմ, այդքա՞ն մարդ ապրում էր քաղաքում, թե՞ ոչ: Իսկ հիմա պատմեմ, թե սովորական քաղաքը ոնց դարձավ գունավոր:
Մի օր՝ անձրևից հետո, գունավոր ծիածան ընկավ քաղաքի մարդկանց գլխին: Ու այդ օրվանից գունավոր մարդիկ գունավոր քաղաք ստեղծեցին:

**Ի՞նչ կպատմես այն քաղաքի մասին, որտեղ դու ապրում ես:**

**Ի՞նչ կպատմես այն քաղաքի մասին, որտեղ ապրում ես:**

**Նկարի՛ր այն քաղաքը, որտեղ կուզեիր ապրել:**

***Հեղինակ՝ Միքայել Մարտիրոսյան***

**Է-ն ու Չէ-ն**

Կար-չկար մի Է կար: Այս Է-ն ապրում էր Էաստանում: Էաստանում բոլոր Է-երը շատ բարի էին: Փոքրիկ Է-երը սովորում էին Է դպրոցում: Բայց մի օր Էաստան եկավ Չէ-ն: Չէ-ն չէր սիրում Է-երին: Թագավոր Է-ն ուղարկեց իր Է զինվորներին, որոնք կռվեցին Չէ զինվորների հետ: Ամենակարևորն այն է, որ բարի Է-երը հաղթեցին չար չէ-երին:

**Նամակ գրի՛ր Էաստանի բնակիչներին ու շնորհավորի՛ր հաղթանակի առթիվ:**

*Հորինի՛ր:*

**Չէ-ի նոր արկածները Էաստանում**

*Հեղինակ՝ Հայկ Սիմոնյան*

**Դուդու կապիկի արկածները**

Մի կապիկ է լինում, անունը՝ Դուդու։ Նա բոլորից թաքուն փող էր հավաքում։ Դուդուն երազանք ուներ։ Նա ուզում էր իրենց բակի բոլոր փոքրիկ կապիկներին նվերներ գնել, փուչիկներ բաժանել, տորթ և պաղպաղակ հյուրասիրել։

**Շարունակի՛ր հորինել: Ի՞նչ եղավ, երբ Դուդու կապիկի երազանքը կատարվեց:**

***Հեղինակ՝ Միսաք Մինասյան***

**Քարե կայծակը**

Մի կայծակ կար: Երբ այդ կայծակը վախեցավ քարից, ուժ առավ ու խփեց քարին: Քարը զարմացավ կայծակի ուժից, խփվեց մյուս քարերին ու փշրվեց:

 **Փորձի՛ր պատասխանել հարցերին:**

* **Քա՛ր, ինչի՞ց ես զարմանում:**

**-**

* **Կայծա՛կ, ինչի՞ց ես փշրվում:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***Հեղինակ՝ Ալեքս Փայասլյան***

**Կայծակոտ մուկը**

Կար-չկար մի կայծակոտ մուկ կար: Մի օր կատուն ուզեց մկանը բռնել ու ուտել: Բայց հենց կատուն կպավ մկանը, կայծակը տվեց ու կատուն անհետացավ:

 **Իսկ հետո ի՞նչ եղավ: Հորինի՛ր այս հեքիաթի շարունակությունը:**

**Հեղինակ՝ Ռուզաննա Ներսիսյան**

**Մոլորակոտ աթոռն ու աթոռոտ մոլորակը**

Կար-չկար մի մոլորակ: Մի օր այդ մոլորակը նստեց աթոռին ու աթոռոտվեց: Հետո իրեն ուժ տվեց ու պոկվեց աթոռից: Դրանից շատ ուրախացավ, բայց մի քիչ աթոռոտվել էր, իսկ աթոռն էլ մոլորակոտ էր դարձել:

**Նկարի՛ր մոլորակոտ աթոռին ու աթոռոտ մոլորակին:**

***Հեղինակ՝ Տիգրան Գալստյան***

**Կացնոտ ձու**

Լինում է, չի լինում մի կացնոտ ձու:
Կացնոտ ձուն մարդ էր: Նա մրսում էր և ուզեց ծառը կտրել, որ կրակ անի:
Կացնոտ ձուն Էնքա՜ն խփեց ծառին, էնքա՜ն խփեց, որ սուր ծայրը խորդուբորդ դարձավ և ինքն իրեն ասաց. «Կացնոտ ձու, ինչո՞ւ չես կարողանում ծառը կտրել»: Կացնոտ ձուն պատասխանեց.
- Ես մենակ կարող եմ քարը կիսել:
Կացնոտ ձուն խփեց քարին, սուր մասը կոտրվեց և մնաց միայն ձուն:

**Կարո՞ղ ես «խորդուբորդ» բառեր հորինել ու բացատրել, թե դրանք ի՞նչ են նշանակում:**

**Հեղինակ՝ Գագիկ Ղազարյան**

**Ծաղկոտ վագրակատուն**

Լինում է, չի լինում մի ծաղկոտ վագրակատու։ Երբ նա լողանում էր՝ մեծանում էր։ Մի օր էլ ծաղկոտ վագրակատուն հսկա դարձավ, որովհետև շատ էր լողացել։ Ծաղկոտ վագրակատուն տխրեց ու տխրությունից կանաչեց։ Երբ մարդիկ նրան տեսան, շատ ուրախացան: Մարդկանց ուրախությունը ուրախացրեց ծաղկոտ վագրակատվին։ Ու նա էլ չդարձավ սովորական։ Դրանից հետո նրան անվանում էին Ծաղկականաչասար։

**Նկարի՛ր «ծաղկականաչասարին» ու պատմի՛ր նրա բնավորության մասին:**

*Հեղինակ՝ Էդմոն Սահակյան*

**Բլոճ տատիկի ծննդյան օրը**

Այսօր Բլոճ տատիկի ծննդյան օրն է, իսկ այսօր հունիսի քսանինն է: Բլոճ տատիկը դառնում է +5999 տարեկան: Բլոճ տատիկի համար պատրաստել էին մեծ տորթ, որը հասնում էր մինչև լուսին: Նրա ծնունդին բազմաթիվ հյուրեր էին եկել: Նրանք երգեցին, պարեցին, խաղացին, ուրախացան, իսկ տորթը տեսնելուց՝ զարմացան: Տորթն այնքան մեծ էր, որ անտառի բնակիչներն երկու օր ուտում էին ու չէր վերջանում:

**Հորինի՛ր:**

**Տորթ ուտող լուսինը**

**Հեղինակ՝ Լիլիթ Աղասարյան**

**Բլոճ տատիկի ծննդյան օրը**

Բլոճ տատիկի ծնունդը հունվարի երեսունին էր: Նրա ծնունդին եկել էին բոլոր միջատները: Ծննդյան տորթը երկու հարկանի էր, վրան կային շատ ծաղիկներ ու տերևներ: Տորթի վրա գրված էր տատիկի անունը՝ Ռուզաննա: Բլոճ տատիկն իր ծնունդը նշում էր բլոճների սրճարանում: Տորթի մոմերը փչելիս նա երազանք էր պահել, որ շատ երկար ապրի: Նրա երազանքը կատարվեց ու Բլոճ տատիկը երկար ապրեց:

Լիլիթ Աղասարյան

**Բլոճ տատիկի ծննդյան տորթի «բաղադրատոմսի» մասին պատմի՛ր ու նկարի՛ր այն:**

*Հեղինակ՝* Մհեր Սարգսյան

**Վինի-Թուխի ու Կառլսոնի արկածները**

Վինի-Թուխը, փուչիկից բռնած, կախվել է օդում։ Որտեղից որտեղ հայտնվում է Կառլսոնը։ Վինի-Թուխը Կառլսոնից օգնություն է խնդրում․
- Կառլսո՛ն, Կառլսո՛ն, օգնիր ինձ:
- Իսկ ի՞նչ անեմ,- հարցնում է Կառլսոնը:
- Դու կարողանում ես թռչել, թռիր ինձ մոտ և օգնիր իջնել։
Կառլսոնը թռավ, գրկեց Վինի-Թուխին և իջեցրեց ներքև։

 **Իսկ դու ինչպե՞ս կօգնեիր Վինի-Թուխին: Պատմի՛ր:**

*Հեղինակ՝ Սուսաննա Աղաջանյան*

**Շփոթատասերը**

Չի լինում, լինում է մի Շփոթատաս: Մի օր Շփոթատասը իր ընկերոջ հետ գնում է Շոկոլոդաստան: Քանի որ Շոկոլադաստանը շոկոլադից էր պատրաստված՝ տղաները որոշում են շոկոլադե շորեր հագնել: Շփոթատասերը մոլորվում են շոկոլադե հագուստներով, բայց հանդիպում են մի մարդու, ով օգնում է նրանց գտնել իրենց քաղաքը:

**«Շոկոլադաստանից» բացի փորձի՛ր նոր «աշխարհներ» հորինել:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հեղինակ՝ Սամվել Աղաջանյան

**Ա՜յ, քեզ փախչող քաղաք**

Լինում  է, չի լինում  մի  քաղաք է լինում: Մի անգամ այս քաղաքը  որոշում է փախչել, որովհետև  երկրաշարժն ընկել էր իր ետևից:  Քաղաքը  փախչում է երկրաշարժից:  Ա՜յ,  քեզ  փախչող  քաղաք:

Հորինի՛ր:

**Փախչող իրերի քաղաքում**

Հեղինակ՝ Աննա-Մարիա Վարդանյան

**Շփոթատասը**

Լինում է, չի լինում մի աղջիկ, անունը՝ Շփոթատաս:
Մի օր նրա հայրիկն ասում է.
- Գնա անտառից սունկ բեր:
Շփոթատասը գնում է սունկի փոխարեն խոտ է բերում: Տասը հատ շփոթվելուց հետո աղջիկը անտառից բերում է հայրիկի ուզած սունկը:

**Կարո՞ղ ես «շփոթվող» բառեր հորինել:**

***Հեղինակ՝ Վաչե Հովհաննիսյան***

**Բլոճ տատիկի ծննդյան օրը**

Բլոճ տատիկի ծննդյան օրը հունվարի վեցին էր: Այդ օրը նա դառնում էր ութ տարեկան: Բլոճ տատիկը շա՜տ ծեր էր, բայց չէ՞ որ նա շա՜տ փոքր էր: Նա փչեց մոմերը ու իր երազանքը այսպիսին էր. «Ես կուզեի, որ արագ սողալ կարողանայի»: Նրա երազանքը կատարվեց ու Բլոճ տատիկը շա՜տ ուրախացավ:

**Գրի՛ր բառեր, որոնք ապրում են ծննդյան տոներում:**

**Նկարի՛ր այնպիսի պատկերներ, երբ մեծ առարկաները փոքրացել են, իսկ փոքր առարկաները մեծացել են:**

*Հեղինակ՝ Գրիգոր Ամիրյան*

**Դուդու կապիկի երազը**

Դուդու կապիկը մի օր գնաց խանութ ու գնեց բանան, խնձոր ու խաղող: Նա եկավ տուն ու այս մրգերը թաքցրեց բակի բալենու տակ, որը երկար տարիներ բերք չէր տալիս: Առավոտյան բալենին բերք էր տվել, բայց ոչ թե բալ, այլ բանան, խնձոր ու խաղող: Բոլորը զարմացել էին ու ուրախացել: Դուդուն մոտեցավ, որ բանան քաղի, բայց արթնացավ, որովհետև այս ամենը երազ էր:

**Քո սիրած մրգերի մասին հանելուկներ հորինի՛ր ու նկարի՛ր:**